El termini de presentació sol·licituds comença el 29 de març i finalitza el 18 d'abril del 2019.
Juntament amb el formulari de sol·licitud s'ha de presentar:
b) Memòria, no superior a tres pàgines, en què s'indiquin els motius que duen el sol·licitant a demanar la concessió d'una beca de col·laboració i s'especifiqui obligatòriament la modalitat a la qual es presenta.
c) La documentació necessària per acreditar la puntuació dels criteris de valoració.
Per la formalització de l'acceptació de la beca de col·laboració es realitzarà amb el model normalitzat.
Les persones beneficiàries han de ser persones físiques que disposin del nivell de suficiència en llengua
catalana (nivell C1 o equivalent) i que hagin superat un mínim de 120 crèdits ens els estudis requerits i per a
També podran sol·licitar la beca els graduats o llicenciats en alguna
d'aquestes especialitats dins de l'any de la publicació de la convocatòria, o l'any anterior.
els estudiants de postgrau i màsters relacionats amb l'àmbit de formació assenyalats a continuació, així com,
aquells que hagin acabat el grau o màster oficial l'any de la convocatòria, o l'any anterior.
a) Gestió de la formació: estudiants de les universitats catalanes que estiguin cursant els graus de Psicologia,
Pedagogia, Ciències Polítiques i de l'Administració o equivalent que sigui d'interès per a l'organització.
b) Arxiu i gestió documental: estudiants de les universitats catalanes que estiguin cursant el grau d'Informació
i Documentació, el grau superior d'Arxivística i Gestió de Documents o equivalent, així com, algun màster o postgrau relacionat amb l'arxivística i la gestió documental.
c) Recerca: estudiants de les universitats catalanes que estiguin cursant un grau de Ciències Polítiques de
l'Administració, Sociologia, Dret o equivalent.
d) Biblioteconomia i documentació: estudiants de les universitats catalanes que estiguin cursant un grau
d'Informació i Documentació o equivalent.
e) Assessorament lingüístic i serveis editorials: estudiants de les universitats catalanes que estiguin cursant un
grau en Filologia Catalana o Llengua i Literatura Catalanes, o bé en Traducció i Interpretació o en llengües
aplicades amb itineraris de llengua catalana o equivalent.
En tots els casos d'aquesta modalitat, els sol·licitants han d'acreditar coneixements superiors de llengua
catalana (nivell C2 de la Direcció General de Política Lingüística, llicenciatura o grau en Filologia Catalana, 20
crèdits de llengua catalana en una altra titulació, antic nivell D o títol equivalent).
f) Gestió econòmica i internacional: estudiants de les universitats catalanes que estiguin cursant el grau
d'Economia o el d'Administració d'Empreses (ADE) o equivalent, així com, algun màster o postgrau relacionat
amb la gestió econòmica/ comptabilitat, i que tinguin un nivell d'anglès Advanced o equivalent.
Aquesta beca és incompatible amb el gaudiment simultani de qualsevol altre ajut o beca atorgats per
l'Administració de la Generalitat de Catalunya o qualsevol altre Administració Pública pel mateix concepte.
Les persones beneficiàries de les beques:
a) Han d'estar al corrent de les obligacions tributàries amb l'Estat i amb la Generalitat de Catalunya, així com de les obligacions amb la Seguretat Social.
b) No poden trobar-se en cap de les circumstàncies que preveu l'article 13 de la Llei 38/2003, de 17 de novembre, general de subvencions.
c) Han de complir la normativa sobre propietat intel·lectual.
d) Han d'adherir-se al codi ètic que figura a l'annex 2 a la present Resolució, en compliment de l'article 55.2 de la Llei 19/2014, del 29 de desembre, de transparència, accés a la informació pública i bon govern.
Cada beca té una dotació econòmica de 650 euros mensuals i es farà efectiva a mesos vençuts, a excepció del mesos incomplerts que es pagaran prorratejadament, i el mes d'agost, que no computa econòmicament.
Aquestes quantitats estaran subjectes a les retencions tributàries i de seguretat social que siguin procedents.
L'Escola ingressarà, mensualment, l'ajut econòmic als becaris en el compte corrent que facilitin a aquest efecte, una vegada descomptats els imports corresponents a IRPF i cotització a la Seguretat Social.
Els imports rebuts per les persones físiques beneficiàries en concepte de subvenció constitueixen obtenció de renda del contribuent als efectes de l'IRPF.
Les sol·licituds i la documentació annexa es presentaran, exclusivament, per mitjans electrònics.
La sol·licitud s'ha de realitzar seguint els següents passos:
Abans de fer la sol·licitud, cal tenir disponible la documentació exigida a la convocatòria (currículum i memòria).
Quan s'empleni la sol·licitud caldrà annexar electrònicament tota aquesta documentació.
Us podeu identificar mitjançant els certificats digitals admesos a Tràmits gencat o bé amb l'idCAT Mòbil, un sistema d'autenticació d'usuaris que només requereix donar-se d'alta.
Aquest sistema envia una contrasenya al telèfon mòbil de la persona interessada i permet fer el tràmit.
Us hi podeu donar d'alta a través del web o presencialment a les Oficines d'Atenció Ciutadana de la Generalitat de Catalunya, les Oficines de Gestió Empresarial i les Entitats de registre idCAT.
Els sol·licitants només es poden presentar a una de les modalitats.
Les sol·licituds s'avaluen en dues fases:
La puntuació màxima d'aquesta fase és de 88 punts.
S'establirà una relació ordenada per puntuació
A aquests efectes, es tindran en compte les equivalències següents:
Passaran a una segona fase les cinc persones amb més puntuació per cada modalitat a atorgar en el cas que hi hagi una beca.
Si hi ha més d'una beca per modalitat passaran a la fase 2 cinc persones per cada beca convocada.
La puntuació màxima d'aquesta fase serà de 65 punts.
Per superar aquesta fase cal obtenir una puntuació mínima de 30 punts.
En el supòsit que cap dels sol·licitants de la fase 2 superi la puntuació mínima, se seguirà el procés amb la relació de sol·licitants de la fase 1.
Efectuada la valoració, la Comissió de Selecció traslladarà el seu informe a l'òrgan instructor.
La presentació de sol·licituds que estableixen les bases reguladores de cada subvenció fora de termini comporta la inadmissió de la sol·licitud.
Comporta el desistiment de la sol·licitud:
b) La manca de presentació del document d'acceptació, en el seu cas, o de la resta de documentació requerida dins del termini.
Qualsevol persona sol·licitant pot desistir expressament de la seva sol·licitud de subvenció presentant un escrit de desistiment, i l'òrgan instructor ha d'acceptar el desistiment.
Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant la seva publicació al Tauler electrònic de l'Administració de la Generalitat de Catalunya, accessible des de la Seu Electrònica, ( https://seu.gencat.cat/ca/informacio-publica.html ) i el web de l'Escola ( http://eapc.gencat.cat/ca/inici/ ).
La proposta de resolució provisional ha de contenir la llista de sol·licitants proposats per ser beneficiaris de les beques, degudament ordenats en funció de la puntuació obtinguda, i dels sol·licitants que integrin la llista de reserva, sempre que hagin obtingut la puntuació mínima exigida a les bases.
En el cas que alguna de les persones proposades com a beneficiàries de la beca no l'accepti o desisteixi de la sol·licitud, es pot atorgar la beca al/a la sol·licitant de la llista de reserva que pertoqui per ordre de puntuació, amb l'aportació prèvia de la documentació requerida a les bases 6, si escau, i de la seva acceptació.
La proposta de resolució provisional de concessió de les beques es notificarà a les persones interessades mitjançant la seva publicació al Tauler electrònic de l'Administració de la Generalitat de Catalunya, accessible des de la Seu Electrònica ( https://seu.gencat.cat/ca/informacio-publica.html ) i el web de l'Escola ( http://eapc.gencat.cat/ca/inici/ ).
Els adjudicataris proposats han de formalitzar l'acceptació de la beca en el termini de 10 dies hàbils comptadors des de l'endemà de la publicació o notificació de la proposta provisional de concessió.
Les persones sol·licitants poden presentar al·legacions dins el mateix termini de 10 dies, que es tindran en compte en el moment d'emetre resolució.
La Direcció de l'Escola d'Administració Pública de Catalunya dictarà resolució en el termini màxim de 60 dies naturals a comptar de l'endemà de la finalització del termini de presentació de sol·licituds.
La resolució s'ha de notificar a les persones interessades amb els mateixos mitjans i amb les mateixes condicions i efectes previstos en la base 11.4 per a la notificació de les resolucions d'inadmissió o desistiment.
D'acord amb l'article 25.3 de la Llei 38/2003, de 17 de novembre, general de subvencions, la resolució, a més de contenir el sol·licitant o relació de sol·licitant als quals es concedeix la subvenció, farà constar, si escau, de manera expressa, la desestimació de la resta de sol·licituds.
L'atorgament d'aquestes beques està supeditat a la possibilitat de reducció parcial o total de la subvenció, abans que no es dicti la resolució definitiva de concessió, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
Transcorregut el termini màxim previst sense que s'hagi dictat i notificat la resolució final del procediment, les persones sol·licitants poden entendre desestimades les seves sol·licituds per silenci administratiu, d'acord amb el que preveu l'article 54.2.e) de la Llei 26/2010, del 3 d'agost, de règim jurídic i de procediment de les administracions públiques de Catalunya.
La resolució de concessió o denegació de les beques no exhaureix la via administrativa i les persones interessades poden interposar un recurs d'alçada davant l'òrgan que ha dictat l'acte o davant la consellera de Governació, Administracions Públiques i Habitatge en el termini d'un mes a comptar de l'endemà de la seva publicació al tauler electrònic de l'Administració de la Generalitat, accessible des de la Seu Electrònica, ( https://seu.gencat.cat/ca/informacio-publica.html ) i el web de l'Escola d'Administració Pública de Catalnya ( http://eapc.gencat.cat/ca/inici/ ).
La resolució del procediment de concessió d'aquestes beques serà objecte de publicació al Tauler electrònic de l'Administració de la Generalitat de Catalunya, accessible des de la Seu Electrònica, ( https://seu.gencat.cat/ca/informacio-publica.html ) i el web de l'Escola ( https://seu.gencat.cat ).
D'aquestes, se'n farà publicitat per al coneixement general de la ciutadania mitjançant l'exposició d'una relació al tauler electrònic que consta a la base 10 i també es publiquen al Diari Oficial de la Generalitat de Catalunya, amb expressió de la convocatòria, el programa, el crèdit pressupostari al qual s'imputen, el beneficiari, la quantitat concedida i la finalitat o finalitats de la subvenció.